Ontsluit van "https://af.wikipedia.org/w/index.php?title=Jack_Lemmon&oldid=2100194"
Die bladsy is laas op 22 Desember 2019 om 23:13 bygewerk. [46% OFF] 2019 Contrast Trim Hooded Graphic Jacket In BLACK | ZAFUL IE
Blue Board ShortsCamouflage PantsPrinted TeeBlack Zip Up HoodieBlack Jogger PantsKangaroo HoodieMens SweatshirtFly ShortsVintage JeansSleeves HoodiesTribal ShortsCool Pullover HoodiesFaux Fur Quilted JacketsEthnic HoodiesBlack Rose HoodieBlue Zip Up HoodieYellow HoodiesButton Up CardiganZipper Hooded SweatshirtFaux Fur Collar Jackets 11 september 1998 00:00 | Chris Sprangers | 0
Dit artikel is afkomstig van Computable.nl (https://www.computable.nl/artikel/1325539). © Jaarbeurs IT Media. Winkelreus: Werkers smaak oorwinning - Arbeid - Republikein
Thursday, July 18th, 18:18:55
Winkelreus: Werkers smaak oorwinning
Dissiplinêre proses laat vaar
13 August 2018 | Arbeid
Augetto Graig - Shoprite Namibia het Woensdag aangekondig die uitgerekte dissiplinêre proses teen hul werknemers, wat in 2015 gestaak het, is iets van die verlede.
Mnr. Paul Malan, die winkelgroep se afdelingsbestuurder vir Namibië, het dié nuus skriftelik aan mnr. Job Muniaro, sekretaris-generaal van die Nasionale Unie vir Namibiese Werkers (NUNW), oorgedra.
Malan het gesê werknemers van Shoprite-winkels in Katutura, Lafrenz, Onafhanklikheidsrylaan in die middestad, Checkers in Academia en Checkers in Maerua Mall, wat by die stakings betrokke was, moet egter finale skriftelike waarskuwings aanvaar.
“Indien dié voorstel aanvaar word, sal die dissiplinêre verhore stopgesit word,” het hy geskryf.
Malan het ook gesê Shoprite het in 2016 reeds hierdie aanbod gemaak.
Maar die menseregteprokureur me. Uno Katjipuka sê hierdie aanbod is nie voorheen gemaak nie.
Haar firma behoort aan mnr. Nixon Marcus, leier van die Sentrum vir die Mense se Weerstand (CPR), wat dié verwikkeling as ’n oorwinning teen die reuse- Suid-Afrikaanse kettingwinkel beskryf het.
“Shoprite se werkers en die nasionale en internasionale arbeidsbeweging het vandag nog ’n belangrike oorwinning teen Shoprite behaal,” lees ’n nuusverklaring wat die sentrum uitgereik het.
“Slegs ’n paar dae ná die onttrekking van die hofsaak teen die werkers, en te midde onophoudelike druk, is Shoprite gedwing om hul dissiplinêre proses teen die werkers te staak,” lui die verklaring.
Shoprite was van plan om 93 werkers vir meer as N$4,5 miljoen se vergoeding vir skade, ’n verlies aan wins, en hul regskoste te dagvaar.
Dié eis is vroeër vandeesmaand laat vaar.
Volgens Marcus en die CPR sal die betrokke werkers die finale waarskuwings aanvaar om sodoende die dissiplinêre proses agter die rug te kry.
Dié proses was nie in die werkers óf Shoprite se beste belang nie, het Marcus gesê.
“Die werkers wil op die hoofredes vir 2015 se protesaksie fokus: Die verbetering van hul werksomstandighede, insluitend vergoeding en voordele, sodat hulle hul families kan ondersteun en goed kan leef. Dít is wat Shoprite voortdurend van hulle ontneem,” lees die verklaring.
Katjipuka het gesê Shoprite sal na verwagting vroeg volgende week met ’n plaaslike vakbond vergader om oor ’n erkenningsooreenkoms te onderhandel, wat uiteindelik tot onderhandelinge oor vergoeding, werksomstandighede en ander kwessies kan lei.